Meisie (2) erg beseer toe sy uit voertuig geslinger is | Maroela Media
'n Kind, vermoedelik twee jaar oud, moes Saterdagmiddag per mediese helikopter na 'n hospitaal gehaas word ná sy tydens 'n ongeluk uit 'n voertuig geslinger is.
Werner Vermaak, woordvoerder van ER24, het gesê die voorval het omstreeks 13:30 in Diepsloot plaasgevind.
"Ons paramedici is na die Diepsloot‑brandweerstasie ontplooi om die dogtertjie per helikopter te vervoer. Dit word verstaan sy was in 'n ongeluk betrokke terwyl sy saam met 'n familielid gereis het," het Vermaak gesê.
Sy is op die toneel deur ER24 en die Johannesburgse nooddienste behandel waarna hulle haar na die brandweerstasie geneem het waar die helikopter kon land.
"Sy het verskeie frakture en ander beserings opgedoen. Sy is na Busamed in Modderfontein geneem vir verdere mediese behandeling."
Die presiese omstandighede rakende die voorval is nog nie bekend nie.
Diepsloot ER24 In die nuus
Volgens die wet is 'n baba-/kinderstoeltjie verpligtend maar ons ry dan net 'om die hoek . . . '
In sekere dele van Europa is dit ñ Boete van 5000 Euro = R85 000 as ñ kind onder 12 nie vasgegordel is nie! Kyk maar in jou truspieél hoe staan die kinders tussen die voorste sitplek?
Sou dit beteken het dat die grotes was vas ge-gordel en hierdie arme girltjie aan die noodlot oorgelaat? Indien my kommentaar nikswerd klink nà die ongeluk gebeur het, dit is nie want dit mag 'n ander meisiekind van seerkry weerhou.
Die mens doen net wat hy of sy wil!!
Wette is daar om oortree te word!!
Veiligheid is nie eens n gedagte nie!!!
Die wat veronderstel is om verantwoordelik op te tree , gee ook nie om nie…. want as hy of sy of hulle verantwoordelik op getree het, sou daardie kind nie in die hospitaal gewees het nie.
Maar ja, die mens in algemeen wil eers hê dat n tragedie moet plaas vind, om Sorry te kan sê, daar na…